Máel Dúin mac Áedó Alláin

Rí Ailigh de Cenél nEógain, clann Uí Néill an Tuaiscirt, ba ea Maol Dúin mac Aodha Alláinn () (bás 788).  Áed Allán (bás 743), Ardrí Éireann, ba ea a athair.Charles-Edwards, Appendix V Bhí sé i réim ón 770 go dtí 788.

D'éirigh a uncail, Ardrí Niall Frasach (bás 778), as a choróin sa bhliain 770 nó 772, agus rinneadh ansin rí Ailigh de Mháel Dúin.Byrne, lch. 156Charles-Edwards, lch. 577 Insítear sna hannála go ndearna an tArdrí nua, Donnchadh na Mí (bás 797) de Chlann Cholmáin, Uí Néill an Deiscirt, feachtais sa tuaisceart sna blianta 771 agus 772 chun a údarás a dheimhniú.Annála Uladh, AU 771.10, 772.3Charles-Edwards, lch. 577  Tá taifead fosta ar dhúnmharú Chonchúir, uncail Maoil Dúin, sa bhliain 772.AU 772.2

Le linn réimeas Donnchadha na Mí, bhí Cenél Conaill i gceannas sa tuaisceart. Tugtar an teideal rí an Fhocla ([rex] ind Fhoclai) do Dhomhnall mac Aodha Mhuindeirg (bás 804). Sa bhliain 787 ámh, chloígh Maol Dúin  Domhnall agus Cenél Conaill agus tháinig chun cinn sa tuaisceart.AU 787.3Byrne, A New History of Ireland, lch. 657Mac Niocaill, lch. 143 Ina thásc don bhliain 788, tugtar an teideal rí an Fhocla dó.AU 788.1

Tháinig i gcomharbacht air a chol ceathrar Aodha Oirdní (bás 819), a d'éirigh ina Ardrí sa bhliain 797. Rinneadh rí Ailigh fosta dá mhac Murchadh (bás 823).

 Foinsí 
 Corpus of Electronic Texts
 Annála Tiarnaigh, G100002
 Annála Uladh, cuid 1, G100001A
 Annála na gCeithre Máistrí, cuid 1, G800011A
 Chronicon Scotorum, G100016
 Byrne, Francis John (2001), Irish Kings and High-Kings, Baile Átha Cliath: Four Courts Press, 
 Charles-Edwards, T. M. (2000), Early Christian Ireland, Cambridge: Cambridge University Press, 
 Mac Niocaill, Gearoid (1972), Ireland before the Vikings, Baile Átha Cliath: Gill and Macmillan
 Ó Cróinín, Dáibhí (2005), A New History of Ireland'', Volume One, Oxford: Oxford University Press

Naisc sheachtracha
 CELT: Corpus of Electronic Texts

Tagairtí

Catagóir:Daoine a rugadh sa 8ú haois
Catagóir:An Mheánaois in Éirinn
Catagóir:An Mheánaois Luath
Catagóir:Daoine na Meánaoise
Catagóir:Fir
Catagóir:Ríthe Ailigh
Catagóir:Uí Néill